

ที่ มท 0810.7/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 สิงหาคม 2564

เรื่อง แจ้งยกเลิกการตรวจผลงานและตัดสินการคัดเลือกหมู่บ้านเข้มแข็งตามแนวทาง “แผ่นดินธรรม แผ่นดินทอง”เรื่อง (หมู่บ้านอยู่เย็น) ประจำปี 2564 ระดับเขตและระดับภาค

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0810.7/ว 910 ลงวันที่ 5 พฤษภาคม 2564

สิ่งที่ส่งมาด้วย สำเนาหนังสือกรมการปกครอง ด่วนที่สุด ที่ มท 0310.3/ว 17653 ลงวันที่ 19 กรกฎาคม 2564 จำนวน 1 ฉบับ

 ตามที่กรมส่งเสริมการปกครองท้องถิ่นแจ้งว่า กรมการปกครองได้จัดทำโครงการคัดเลือกหมู่บ้านเข้มแข็งตามแนวทาง “แผ่นดินธรรม แผ่นดินทอง” (หมู่บ้านอยู่เย็น) ประจำปี 2564 แบ่งออกเป็น 5 ระดับ คือ ระดับตำบล ระดับอำเภอ ระดับจังหวัด ระดับเขต และระดับภาค โดยกรมส่งเสริมการปกครองท้องถิ่น
ได้มอบหมายให้ท้องถิ่นจังหวัดเข้าร่วมเป็นคณะกรรมการตรวจประเมินผลงานและตัดสินคัดเลือกหมู่บ้านเข้มแข็งตามแนวทาง “แผ่นดินธรรม แผ่นดินทอง” (หมู่บ้านอยู่เย็น) ประจำปี 2564 ในระดับเขต (ตามเขตตรวจราชการกรมการปกครอง) ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากกรมการปกครองว่า เนื่องจากสถานการณ์ปัจจุบันการแพร่ระบาดของโรคติดเชื้อไวรัสโคโรนา 2019 (COVID-19) พบการแพร่ระบาดของโรคเป็นวงกว้างทั่วประเทศและได้ทวีความรุนแรงจนเสี่ยงที่จะเกิดภาวะวิกฤติด้านสาธารณสุข ประกอบกับข้อกำหนดออกตามความในมาตรา 9 แห่งพระราชกำหนด การบริหารราชการในสถานการณ์ฉุกเฉิน พ.ศ. 2548 (ฉบับที่ 27) กำหนดมาตรการที่มุ่งลดและจำกัดการเคลื่อนย้ายการเดินทางของบุคคลเพื่อลดการติดต่อสัมผัสระหว่างกัน สำหรับใช้ในพื้นที่เป้าหมายเพื่อสกัดกั้นการระบาดให้อยู่ในวงจำกัด เพื่อลดความเสี่ยงในการแพร่ระบาดของโรคฯ ดังนั้น เพื่อเป็นการปฏิบัติตามข้อกำหนดตามความในมาตรา 9 แห่งพระราชกำหนด การบริหารราชการในสถานการณ์ฉุกเฉิน พ.ศ. 2548 (ฉบับที่ 27) และมาตรการป้องกันและควบคุมการระบาดของโรคอย่างเคร่งครัด จึงขอยกเลิกการตรวจผลงานและตัดสินการคัดเลือกหมู่บ้านเข้มแข็งตามแนวทาง “แผ่นดินธรรม แผ่นดินทอง” (หมู่บ้านอยู่เย็น) ประจำปี 2564 ในระดับเขตและระดับภาค รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดทราบ

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. ....................................

ผอ.กพส. ................................

ผอ.กง.บด. ..............................

หน.กง. ...................................

จนท. ......................................

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2312, 2322 โทรสาร ๐ 2241 6956

**รายชื่อจังหวัดตามบัญชีแนบท้าย**

**หนังสือกรมส่งเสริมการปกครองท้องถิ่น ที่ มท 0810.7/ว ลงวันที่ สิงหาคม 2564**

**เรื่อง แจ้งยกเลิกการตรวจผลงานและตัดสินการคัดเลือกหมู่บ้านเข้มแข็ง ตามแนวทาง**

**“แผ่นดินธรรม แผ่นดินทอง” (หมู่บ้านอยู่เย็น) ประจำปี 2564 ระดับเขตและระดับภาค**

1. จังหวัดพระนครศรีอยุธยา

2. จังหวัดนครปฐม

3. จังหวัดราชบุรี

4. จังหวัดเพชรบุรี

5. จังหวัดสุราษฎร์ธานี

6. จังหวัดภูเก็ต

7. จังหวัดยะลา

8. จังหวัดชลบุรี

9. จังหวัดปราจีนบุรี

10. จังหวัดอุดรธานี

11. จังหวัดสกลนคร

12. จังหวัดขอนแก่น

13. จังหวัดนครราชสีมา

14. จังหวัดอุบลราชธานี

15. จังหวัดเชียงใหม่

16. จังหวัดเชียงราย

17. จังหวัดพิษณุโลก

18. จังหวัดนครสวรรค์